
În atenția domnului Constantin Moldovan 

Ca urmare a solicitării dumneavoastră din data de 30.09.2026, Compartimentul Relații Publice al SPP este împuternicit să comunice următoarele:

În conformitate cu prevederile art. 2 lit. b) din Legea nr. 544/2001 privind liberul acces la informațiile de interes public, cu modificările și completările ulterioare, “prin informație de interes public se înțelege orice informație care privește activitățile sau rezultă din activitățile unei autorități publice sau instituții publice, indiferent de suportul ori de forma sau de modul de exprimare a informației”, iar informațiile solicitate de dumneavoastră nu se încadrează în această categorie raportat la activitatea instituției prin prisma art. 20 alin. (2) și art 31 alin. (1) din Legea nr. 191/1998 privind organizarea și funcționarea Serviciului de Protecție și Pază, cu modificările și completările ulterioare.

Vă asigurăm că instituția noastră își desfășoară activitatea cu respectarea strictă a prevederilor legale în vigoare. Totodată, acordăm o atenție deosebită evaluării produselor de natura celor indicate de dumneavoastră, având în vedere contextul geopolitic actual și necesitatea gestionării corespunzătoare a riscurilor de securitate, din perspectiva responsabilităților instituționale.

